钦定古今图书集成/理学汇编/学行典/第217卷 > 马企融
## 钦定古今图书集成/理学汇编/学行典/第217卷 > 马企融

按《河南府志》：“马企融，字石楼，邑庠生。父故，事母至孝。
母病痰火十馀年，典衣卖田，以供药饵，昼夜涕泣告
天，愿以身代。壬午之乱，奉母避孟县山中。寇至，融被
执，痛哭哀鸣，曰：‘母老病且失明，若融亡则母无所依，
是母子俱丧也’。寇坚执东行，融知势不能脱，乃大骂。
贼以手击之，遂遭害。”